**இந்திய அரசாங்கச் சட்டம் 1858** என்பது ஐக்கிய இராச்சியத்தின் நாடாளுமன்றத்தின் ஒரு சட்டமாகும். இது 1858 ஆகத்து இரண்டாம் நாள் நிறைவேற்றப்பட்டது. இதன் விதிகளானது பிரித்தானியக் கிழக்கிந்திய நிறுவனம் (அதுவரை நாடாளுமன்றத்தின் மேற்பார்வையில் பிரித்தானிய இந்தியாவை ஆண்டது) கலைக்கப்பட வேண்டும். அதன் செயல்பாடுகளை பிரித்தானிய அரசரின் கட்டுப்பாட்டில் கொண்டுவர வேண்டும் என்பதாகும்.  இங்கிலாந்தின் அப்போதைய தலைமை அமைச்சர் லார்ட் பால்மர்ஸ்டன், இந்திய அரசாங்கத்தின் அப்போதைய அமைப்பில் இருந்த கடுமையான குறைபாடுகளைக் குறிப்பிடும் வகையில், கிழக்கிந்திய நிறுவனத்திடம் இருந்து இந்திய அரசாங்கத்தின் கட்டுப்பாட்டை இங்கிலாந்து மன்னருக்கு மாற்றுவதற்கான மசோதாவை அறிமுகப்படுத்தினார். இருப்பினும், இந்த மசோதாவை நிறைவேற்றப்படுவதற்கு முன்பு, பால்மர்ஸ்டன் வேறொரு சிக்கலினால் பதவி விலக வேண்டிய நிலைக்கு ஆளானார். பின்னர் டெர்பியின் 15வது ஏர்ல் எட்வர்ட் ஸ்டான்லி (பின்னர் இந்தியாவின் முதல் வெளியுறவுத்துறை செயலாளராக ஆனார்) மற்றொரு மசோதாவை அறிமுகப்படுத்தினார், இது முதலில் "இந்தியாவின் சிறந்த நிர்வாகத்திற்கான சட்டம்" என்று அழைக்கபட்டது. அது 1858 ஆகத்து இரண்டாம் நாள் நிறைவேற்றப்பட்டது. இந்தச் சட்டம் இந்தியாவை நேரடியாகவும் அரசரின் பெயராலும் ஆளப்பட வேண்டும் என்று குறிப்பிட்டது.

வரலாறு
------

 நவம்பர் 1, 1858 அன்று விக்டோரியா மகாராணியால் வெளியிடப்பட்ட "இந்தியாவின் (சமஸ்தான) இளவரசர்கள், தலைவர்கள் மற்றும் மக்களுக்கு" பிரகடனம்.
1857 ஆம் ஆண்டுய இந்தியக் கிளர்ச்சியே பிரித்தானிய அரசாங்கம் இச்சட்டத்தை நிறைவேற்ற கட்டாயப்படுத்தியது[]. விக்டோரியா மகாராணியின் "(சமஸ்தான ) இளவரசர்கள், தலைவர்கள் மற்றும் இந்திய மக்களுக்கு" என்ற பிரகடனப்படுத்தியதன் தொடர்ச்சியாக இந்தச் சட்டம் இயற்றபட்டது. இது மற்றவற்றுடன், "எங்கள் இந்தியப் பிரதேசங்களின் பூர்வீக குடிமக்களுக்கு நாங்கள் கட்டுப்பட்டவர்களாக இருக்கிறோம். மற்ற அனைத்து பாடங்களுக்கும் நம்மை பிணைக்கும் கடமை" (ப. 2)

மசோதாவின் விதிகள்
-----------------

* பிரித்தானிய கிழக்கிந்திய நிறுவனம் இந்தியாவில் தன் கட்டுப்பாட்டிலை வைத்துள்ள பகுதிகளை இரசியிடம் ஒப்படைக்கப்பட வேண்டும். நிறுவனம் தனது அதிகாரத்தை பயன்படுத்துவதும் இந்தப் பிரதேசங்களின் மீதான கட்டுப்பாட்டும் நிறுத்தப்படுகிறது. அரசியின் பெயரில் இந்தியா ஆட்சி செய்யப்பட வேண்டும்.
* நிறுவனத்தின் இயக்குநர்கள் கூட்டத்தின் அதிகாரங்களையும் கடமைகளையும் அரசியின் முதன்மை அரசு செயலாளர் பெற்றார். இந்திய அரசு செயலருக்கு உதவ பதினைந்து உறுப்பினர்களைக் கொண்ட குழு நியமிக்கப்பட்டது. குழு இந்திய விவகாரங்களில் ஆலோசனைக் குழுவாக மாற்றப்பட்டது. பிரிட்டனுக்கும் இந்தியாவுக்கும் இடையிலான அனைத்து தகவல்தொடர்புகளுக்கும், வெளியுறவுத்துறை செயலாளர் வழியாகவே நடக்கும்.
* குழுவைக் கலந்தாலோசிக்காமல் நேரடியாக இந்தியாவுக்கு சில இரகசிய பரிமாற்றங்களைச் செய்ய இந்திய வெளியுறவுச் செயலருக்கு அதிகாரம் அளிக்கப்பட்டது. அவர் தனது குழுவில் சிறப்புக் குழுக்களை அமைக்கவும் அதிகாரம் பெற்றிருந்தார்.
* தலைமை ஆளுநரையும், இராசதானிகளின் ஆளுநர்களையும் நியமிக்க அரசிக்கு அதிகாரம் வழங்கப்பட்டது.
* அரசு செயலாளரின் கட்டுப்பாட்டில் இந்தியக் குடிமைப் பணி உருவாக்கப்பட வேண்டும்.
* இதன் மூலம் கிழக்கிந்திய கம்பெனியின் அனைத்து சொத்துக்களும் அரசின் வசம் மாற்றப்பட்டது. ஒப்பந்தங்கள், மற்றும் தொடர்புடைய நிறுவனங்களின் பொறுப்புகளையும் அரசி ஏற்றுக்கொண்டார்.

இந்த சட்டம் இந்திய வரலாற்றில் ஒரு புதிய சகாப்தத்தை அறிமுகப்படுத்தியது, இந்தியாவில் கம்பெனி ஆட்சியை முடிவைக் கொண்டு வந்தது. புதிய்யாக உருவான இந்த பிரித்தானிய இந்திய அரசு சகாப்தம் 1947 ஆகத்தில் நடந்த இந்தியப் பிரிவினை வரை நீடித்தது. 1947 ஆகத்தில் இந்தியப் பிரதேசமானது பாக்கித்தான் மேலாட்சி அரசு மற்றும் இந்திய மேலாட்சி அரசு என இரண்டு மேலாட்சி அரசுகளாக அந்தஸ்து வழங்கப்பட்டது.

மேலும் பார்க்கவும்
------------------

* 
* பிரிட்டிஷ் ராஜ்
* 
* இந்தியாவின் கவர்னர் ஜெனரல்
* இந்திய கவுன்சில் சட்டம் 1909
* இந்திய அரசு சட்டம் 1935
* பங்களாதேஷின் வரலாறு
* இந்தியாவின் வரலாறு
* பாகிஸ்தானின் வரலாறு

மேற்கோள்கள்
-----------

1. ↑  Wolpert, Stanley (1989). *A New History of India* (3d ed.), pp. 239–240. Oxford University Press. ISBN 0-19-505637-X.
2. 1 2  "Official, India". 1890–1923. .